Zmluva o večnom mieri (1686)

Zmluva o večnom mieri alebo v poľskej historiografii taktiež ako Grzymultowský mier bola mierová zmluva uzavretá medzi diplomaciou Poľsko-litovského kráľovstva na jednej a tou cárskou na strane druhej, pričom k jej slávnostnému vyhotoveniu a schváleniu došlo dňa 6. mája roku 1686 v meste Moskva na území Ruského cárstva. Poľsko-litovské kráľovstvo potvrdilo oficiálne definitívny koniec panovania nad územiami Smolenskej, Černihivskej a Severskej oblasti podľa podmienok Andrusovského prímeria ešte zo dňa 30. januára roku 1667.

 Skĺbenie mierových zmlúv a deľba ukrajinského územia 
Bližšie informácie v hlavnom článku: Andrusovské prímerie

Dňa 30. januára roku 1667 došlo k podpisu kompromisného dočasného prímeria medzi poľsko-litovskou diplomaciou a cárskou na strane druhej v meste Andrusovo v západnej časti Smolenského vojvodstva. Andrusovské prímerie, ktoré ukončilo rusko-poľskú vojnu v období rokov 1654 až 1667, malo platnosť trinásť a pol roka. Podľa jeho podmienok bolo územie Ukrajiny rozdelené na pravobrežnú časť pod vládou Poľsko-litovského kráľovstva a na tú ľavobrežnú spolu s mestom Kyjev, kde panoval ruský cár. Samotný Kyjev ako mesto sa mal po dvoch rokoch vrátiť späť pod vládu poľského kráľa a litovského veľkokniežaťa zároveň. Sídlo ukrajinského územia sa však už od uzavretia tejto mierovej zmluvy nikdy nevrátilo späť poľsko-litovskej strane.

Po takmer dvadsiatich rokoch boli výsledky z rokovaní Andrusovského prímeria potvrdené znovu a to dňa 6. mája roku 1686 v meste Moskva a to uzavretím Grzymultowského traktátu, ktorý dostal pomenovanie podľa poznaňského vojvodu Krzysztofa Grzymultowského. Samotný mier mal za následok to, že ukončil definitívne poľsko-litovské mocenské záujmy pre zisk ruských území v oblasti východnej Európy. Republika oboch národov (poľ. Rzeczpospolita) sa podľa diplomatických podmienok definitívne vzdala celého Zadneperska spolu s Kyjevom. Pravobrežná časť Ukrajiny zostala v područí poľských kráľov až do čias druhého delenia územia Poľska z roku 1793.

náhľad|Titulná strana Grzymultowského traktátu z roku 1686. Podľa tejto diplomatickej zmluvy sa Republika oboch národov na večné časy zriekla panovania nad územím ľavobrežnej Ukrajiny a Kyjeva.

 Referencie 

 Literatúra 
 KOSMAN, Marceli. (2011). Dějiny Polska. Praha: Univerzita Karlova v Praze - Nakladatelství Karolinum. 978-80-246-1842-5.
 MELICHAR, Václav et al. (1975). Dějiny Polska. Praha: Nakladatelství Svoboda.
 ŘEZNÍK, Miloš. (2010). Dějiny Polska v datech. Praha: Nakladatelství Libri. ISBN 978-80-7277-408-1.
 SKŘIVAN, Aleš. (2002). Lexikon světových dějin 1492 – 1914. Praha: Vydavatelství Aleš Skřivan ml. ISBN 80-86493-06-7.

 Pozri aj 
 Dejiny Poľska
 Rusko-poľská vojna (1654 - 1667)
 Andrusovské prímerie
 Druhé delenie Poľska

 Iné projekty 

 Zdroj 
 FUKALA, Radek. (2024). Povstání Bohdana Chmelnického - Kozáci na planoucí Ukrajině 1648 - 1654. Praha: Nakladatelství Epocha s.r.o. ISBN 978-80-278-0173-2.